... Sunetele învolburării Mării de la doi pași de noi nu pătrund aici, în sala cu reflectoare și tablouri, cu sculpturi și lume de bun-gust, dar eu la ea, la marea aceasta imensă, demonică și supărată, mă gândesc privind creația lui Baruch Elron, căci de pe apa aceasta, aproape neagră și cu valuri înfricoșătoare, ridicate până la parapet, revăd imagini ascunse de demult în imaginația mea, despre Potop și despre Arca lui Noe.